
Jakovlje, 16. rujna 2022.

Na temelju Ugovora o dodjeli bespovratnih sredstava za projekte koji se sufinanciraju u okviru Operativnog programa Učinkoviti ljudski potencijali 2014.-2020. iz Europskog socijalnog fonda, kodni broj: UP.02.1.1.12.0016, u okviru Javnog poziva Aktivno uključivanje i poboljšanje zapošljivosti te razvoj inovativnih socijalnih usluga za ranjive skupine unutar 7 urbanih aglomeracija/područja Osijek, Pula, Rijeka, Slavonski Brod, Zadar i Zagreb, a u sklopu provedbe projekta „ Zajednica za sve nas“, a prema Pravilniku o kriterijima i načinu dodjele potpora za financiranje edukacija nezaposlenih osoba u autoškoli i edukacija nezaposlenih osoba za gerontodomaćina/icu i njegovatelja/icu i članku 48. Statuta Općine Jakovlje („Službeni glasnik Općine Jakovlje“ broj 1/21), načelnica Općine Jakovlje raspisuje 
JAVNI POZIV
za dodjelu potpora za financiranje edukacija nezaposlenih osoba za gerontodomaćina/icu (u daljnjem tekstu: Javni poziv), u sklopu projekta
„ Zajednica za sve nas“, UP.02.1.1.12.0016

I. PREDMET JAVNOG POZIVA
Raspisuje se javni poziv u sklopu projekta „Zajednica za sve nas“, za provedbu slijedeće aktivnosti: 
· Aktivnost 1: Edukacija za gerontodomaćina/icu – 5 polaznika/ica

II. PRIHVATLJIVI KORISNICI
Ciljna skupina je odabrana temeljem iskaza interesa tijekom provedbe prethodnih projekata Općine, a koji su obuhvaćali suradnju s organizacijama civilnog društva na području Općine Jakovlje. 



Prihvatljivi Korisnici poticajnih mjera temeljem ovog Poziva su:

Nezaposlene osobe koje su ujedno pripadnici najmanje jedne od sljedećih ranjivih skupina: 
a) Dugotrajno nezaposlene osobe
b) Korisnici prava na zajamčenu minimalnu naknadu

Korisnici moraju osigurati sljedeće dokazne dokumente:

 1. a) Dugotrajno nezaposlene osobe:
· Uvjerenje o prebivalištu ili osobnu iskaznicu kao dokaz da Korisnik živi na području Zagrebačke županije ili grada Zagreba
· Ukoliko su u evidenciji nezaposlenih osoba HZZ-a: potvrda o vođenju u evidenciji HZZ-a iz koje je vidljiva nezaposlenost duža od 6 odnosno 12 mjeseci ili
· Ukoliko nisu u evidenciji nezaposlenih osoba HZZ-a: izjava osobe da nije redovit učenik ili student te da nema posao, raspoloživa je za posao i aktivno traži posao koja treba sadržavati informaciju o razdoblju nezaposlenosti (iznad 6 odnosno iznad 12 mjeseci)
· Elektronički zapis o radno-pravnom statusu ili Potvrda o radno-pravnom statusu Hrvatskog zavoda za mirovinsko osiguranje (HZMO)

b) Korisnici prava na zajamčenu minimalnu naknadu:
· Uvjerenje o prebivalištu ili osobnu iskaznicu kao dokaz da Korisnik živi na području Zagrebačke županije ili grada Zagreba
· Ukoliko su u evidenciji nezaposlenih osoba HZZ-a: potvrda o vođenju u evidenciji HZZ-a iz koje je vidljiva nezaposlenost duža od 6 odnosno 12 mjeseci 
ili
· Ukoliko nisu u evidenciji nezaposlenih osoba HZZ-a: izjava osobe da nije redovit učenik ili student te da nema posao, raspoloživa je za posao i aktivno traži posao koja treba sadržavati informaciju o razdoblju nezaposlenosti (iznad 6 odnosno iznad 12 mjeseci)
Ili
Elektronički zapis o radno-pravnom statusu ili Potvrda o radno-pravnom statusu Hrvatskog zavoda za mirovinsko osiguranje (HZMO)
· Rješenje nadležnog centra za socijalnu skrb da je osoba primatelj zajamčene minimalna naknade u trenutku ulaska u projektne aktivnosti

III. KRITERIJI ZA OSTVARIVANJE PRAVA NA DODJELU POTPORE
Prilikom vrednovanja i ocjenjivanja dostavljenih prijava primjenjivat će se kriteriji za ostvarivanje prava po aktivnosti kako slijedi:


	Aktivnost 1: Edukacija za gerontodomaćina/icu 

	KRITERIJ
	BOD

	1. Položen vozački ispit

	a) da
	10

	b) ne
	5

	2. Teže zapošljiva skupina stanovništva (stariji od 50 godina)
	

	a) da
	10

	b) ne
	5

	3. Trajanje nezaposlenosti (za mlade do 29 godina)
	

	a) do godinu dana
	5

	b) više od godinu dana
	10

	4. Trajanje nezaposlenosti (za starije od 30 godina)
	

	a) manje od dvije godine
	5

	b) više od dvije godine
	10



IV. NAČIN PODNOŠENJA ZAHTJEVA
Javni poziv provodi Povjerenstvo koje imenuje općinski načelnik. Tekst javnog poziva objavljuje se na službenim web stranicama Općine Jakovlje, oglasnoj ploči Općine Jakovlje i putem ostalih komunikacijskih kanala. Javni poziv raspisuje općinski načelnik.

Prijave na Javni poziv  s traženim dokazima o ispunjavanju traženih uvjeta dostavljaju se na jedan od tri načina :
1. [bookmark: _Hlk102034099]Poštom na adresu: Općina Jakovlje, Ulica Adele Sixta 2, 10297 Jakovlje, s naznakom „Prijava na javni poziv za dodjelu potpora za financiranje edukacija nezaposlenih osoba za gerontodomaćina/icu“ – NE OTVARAJ,
1. Putem  e-maila opcina@jakovlje.hr  
1. Osobnim dolaskom u Općinu Jakovlje, Ulica Adele Sixta 2, 10297 Jakovlje


V. ZAJEDNIČKE ODREDBE
Rok za prijavu na javni poziv za dodjelu potpora je 30. rujna 2022. godine do 14,00 sati.
Nepravovremene i nepotpune prijave neće se razmatrati. Prijave će se ocjenjivati temeljem kriterija i dodjelom odgovarajućeg broja bodova uz svaki kriterij. Ukoliko dvije ili više prijava imaju isti broj bodova, prednost za ostvarivanje prava ove mjere ima Korisnik potpore koji je prije predao dokumentaciju.

                                                                                                                 Općinska načelnica 
                                                                                                                     Općine Jakovlje
                                                                                                                    Sanja Borovec, v.r.

